**prof. dr. Aleš Ahčan**

Prof. dr. Aleš Ahčan je po končani gimnaziji študij nadaljeval na Fakulteti za matematiko in fiziko Univerze v Ljubljani, kjer je leta 1999 diplomiral iz fizike. Isto leto se je vpisal na mednarodni magisterski program bančništva in financ, ki ga je uspešno zaključil v letu 2001. Po končanem magisteriju je nadaljeval z vpisom na doktorski študij aktuarstva. Doktorat je uspešno zagovarjal leta 2005. V obdobju dela na Ekonomski fakulteti Univerze v Ljubljani je leta 2007 pridobil naziv docenta, leta 2011 pa je postal izredni profesor. V decembru leta 2017 je postal redni profesor. V celotnem obodbju službovanja na UL EF je tesno sodeloval z več slovenskimi in tujimi podjetji ter raziskovalnimi institucijami doma in po svetu. Ima več kot 15 izvirnih znanstvenih člankov s področja aktuarstva in kvantitativnih financ ter je do sedaj vodil več kot 70 aplikativnih projektov s področij zavarovalništva, energetike in upravljanja s tveganji.